google/wiki40b huggingface dataset:
MyHeritage

MyHeritage ay isang website para sa pagtuklas, pagbabahagi at pag-iingat ng kasaysayan ng pamilya. Nag-aalok ito online, mobile platform at software para sa mga gumagamit nito sa buong mundo. Gumagamit ay maaaring lumikha ng kanilang sariling mga online search family tree para sa mga ninuno sa bilyon-bilyong mga historical record, magbahagi at pangalagaan ang mga larawan at video habang tumuklas at kumonekta sa mga bagong kamag-anak.
Ada Carrasco

Si Ada Carrasco ay isang artista sa Mehiko.
Estokolmo

Ang Estokolmo (Suweko at Ingles: Stockholm) ay ang kabisera at pinakamalaking lungsod ng Suwesya at bumubuo ng pinakamataong kalakhan sa Escandinavia. Ito ang himpilan ng pamahalaang Sweko, ang Riksdag (parlamento), at ang tinitirhan ng monarkong Sweko at gayun din ng punong ministro. Mula noong 1980, ang monarko ay naninirahan sa Palasyo ng Drottningholm sa labas ng Estokolmo at ginagamit ang Palasyo Real ng Estokolmo bilang kaniyang tanggapan at opisyal na tahanan. Base sa 2010, ang kalakhang Estokolmo ay tinitirhan ng humigit-kumulang sa 22% ng populasyon ng Swesya. Ang Estokolmo ay siyang pinakamataong lungsod sa Swesya, na may populasyong 851,155 sa mismong lungsod (2010), 1.37 milyon sa mga karatig-pook (2010) at bandang 2.1 milyon naman sa 6,519 km-kw (2,517.00 mi-kw) kalakhan.
Itinaguyod noong 1250, ang Estokolmo ay magmula noon pang isa sa mga sentrong pangkultura, pangmedya, pampolitika at pang-ekonomiya ng Swesya. Ang magandang kinalalagyan nito sa 14 pulo sa timog-gitnang baybay ng Swesya sa bibig ng Lawa ng Mälaren, sa tabi ng Kapuluan ng Estokolmo, ay may kahalagahan noon pa man. Ang Estokolmo ay hinahalal ng GaWC bilang isang global city, na may kauriang Alpha-. Sa 2008 Global Cities Index, ang Estokolmo ay nakalista bilang ika-24 sa daigdig, ika-10 sa Europa at unang-una sa Escandinavia. Ang Estokolmo ay kilala sa kagandahan, mga gusali at arkitektura, sagana at malinis na tubig, at sa maraming mga parke nito. Ito ay kadalasan tinaguriang Venecia ng Hilaga.
Kelly Kelly

Si Barbara "Barbie" Jean Blank (ipinanganak noong Enero 15, 1987) ay isang Amerikanang modelo, propesyunal na wrestler, na nakilala bilang Kelly Kelly sa WWE.
Oradea

Ang Oradea (Unggaro: Nagyvárad, Aleman: Großwardein) ay isang lungsod na matatagpuan sa Rumanya, sa kondado ng Bihor, sa Transylvania. May populasyon na 206,527 (ayon sa sensus ng 2002) ang poblasyon, ngunit hindi kasama dito ang mga lugar sa labas ng bayan; maaaring mga 220,000 ang populasyon ng buong kalakhan. Isa sa mauunlad na lungsod sa Rumanya ang Oradea.

Heograpiya

Matatagpuan malapit sa hangganan ng Unggarya ang Oradea, sa Ilog Crisul Repede.

Kasaysayan

Unang nabanggit ang Oradea, sa pangalang Latin na Veradinum noong 1113. Unang nabanggit noong 1241 ang Citadel of Oradea, makakata pa rin ang mga guho nito ngayon, dahil sa simula ng mabilisang pagkumpuni at pagtitibay na kailangan upang mahadlangan ang mga pagsalakay ng mga Mongol-Tatar sa lungsod. Gayun pa man, nagsimulang magkaroon ng pook na urban ang lungsod noong ika-16 na siglo lamang. Sa taong 1700s, plinano ng inhinyerong Viennese na sa Franz Anton Hillebrandt ang lunsod ayon sa istilong Baroque at, simula noong 1752, maraming palatandaan ang ginawa gaya ng Roman-Catholic Cathedral, ang Bishop's Palace, at ang Muzeul Ţării Crişurilor (Ang Museo ng mga Lupain ng Criş).

Ekonomiya

Matagal nang naging isa sa mga mauunlad na lungsod ang Oradea, dahil higit sa lahat sa kanyang lokasyon sa hangganan ng Hungary, na nagsisilbing gateway papuntang Kanlurang Europa. Kagkatapos ng 1989, hinarap ng Orodea ang maraming pagbabagong pang-ekonomiya, hindi dahil sa industriya ngunit sa sektor pangserbisyo, dahil mahalagang base ng consumers nito.
Mayroong unemployement rate na 6.0% ang Oradea, mas mababa ng bahagya sa Romanian average ngunit mas mataas sa Bihor county na may average na mga 2%. Nagtutustos ang Oradea sa kasalukuyan ang mga 63% sa produksiyong industriyal ng Bihor county na bumubuo lamang ng mga 34.5% ng populasyon ng county. Kasangkapan, tela at mga damit, kasuotang pampaa at pagkain ang kanyang pangunahing industriya.
Noong 2003, nagbukas ng Lotus Market commercial center sa Oradea, ito ang unang malaking shopping center na nagbukas sa lungsod.

Transportasyon

Pinapatakbo ng Oradea Transport Local o OTL ang network ng transportasyong pampubliko. Binubuo ito ng tatlong tram lines (1R, 1N, 2, 3R, 3N) at ilang bus lines. Mayroong tatlong estasyon ng tren ang lungsod, central, Vest, at Est. Ang Vest Station ay matatagpuan sa distrito ng Iosia, at ang central station (mas kilala na Oradea) ay matatagpuan sa gitna ng lungsod, malapit sa distrito ng Vie.

Arkitektura

Ang arkitektura ng Oradea ay paghahalo ng konstruksiyon ng panahong Communist, karamihan sa mga distritong panlabas, at ng magagandang makasaysayang gusali, karamihan sa istilong Baroque, mga labi ng panahon na ang lungsod ay bahagi ng panahong Austro-Hungarian.
Sa panahon ng Communism at ng mga unang taon ng pagbabago pagkatapos ng panahon ng Communism ng Romania, marami sa mga makasaysayang lungsod na ito ay napabayaan o di na kaaya-aya ang anyo. Pagkatapos ng 2002, nang ang Romania ay pumasok sa panahon ng paglakas ng ekonomiya, maraming makasaysayang gusali ng lungsod ay napanumbalik sa kanilang dating kalagayan at sa kasalukuyan, ang lungsod ay nagtataglay ng makasaysayan at maayos na dating.
Little Big Superstar

Ang Little Big Superstar ay isang palabas sa telebisyon sa Pilipinas ng ABS-CBN.
C.J. Navato

Si C.J. Navato ay isang artista sa Pilipinas.
Inhinyerong konstruksyon

Ang inhinyeriyong konstruksyon ay isang propesyonal na disiplina na tumatalakay sa pagdidisenyo, pagplaplano, konstruksyon at sa pagpapamahala ng imprastraktura, tulad ng mga kalsada, tulay, paliparan, riles ng tren, gusali, dam at iba pang mga pampublikong serbisyo. Ang mga inhinyeriyong ito ay namumukod-tangi, dahil sila ay pinaghalong disiplina ng inhinyeriyang sibil at tagapamahalang pangkonstruksyon. Natututunan ng mga inhinyerong pangkonstruksyon ang aspeto ng pagdidisenyo, tulad ng mga inhinyeryong sibil, at ang pagpapamahala ng lugar/ lokasyong konstruksyon, tulad naman sa mga tagapamahalang pangkonstruksyon.
Ang pangunahing pinagkaibasa pagitan ng inhinyerong pangkonstruksyon at ng tagapamahalang pangkontsruksyon ay ang pagkakaroon ng propesyonal na inhinyerong lisensya na kung saan ang inhinyerong pangkonstruksyon lamang ang pwedeng magkaroon ng propesyonal na lisensya ng inhinyeriya. Sa antas ng edukasyon, ang mga tagapamahalang pangkonstruksyon ay hindi nakatuon sa pagdidisenyo, hindi gaya ng sa pamamaraang pangkonstruksyon at pagpapamahala ng mga tao. Ang pangunahing layunin nila ay sa pagsasagawa ng proyekto sa tamang panahong, na nasa badyet at sa nagustohang/natitipuang kalidad.
Ang pinagkaibahan ng inhinyerong pangkonstruksyon at inhinyerong sibil ay sa antas ng edukasyon lamang, parehas silang mabigyang pagkakataon para sa pagsusulit ng propesyonal na lisensya ng inhinyeriya na binibigyan sila ng parehong titulo. Ang mga mag-aaral ng inhinyeriyang sibil ay mas nakatutok sa gawaing pagdidisenyo, na naghahanda sa kanila upang maging propesyonal sa pagdidisenyo. Kadalasan na kailangang-kailangan na kumuha ng maraming kurso sa pagdidisenyo. Ang mga mag-aaral ng inhinyeriyong pangkonstruksyon ay kumukuha ng parehas na mga kurso sa pagdidisenyo at sa pagpapamahalang pangkonstruksyon. Ito ay nakakatulong sa kanila sa tungkulin ng pagdidisenyo at ng mga kinakailangan sa paggawa ng gusali at pagbubuo ng mga imprastraktura para sa panahon ngayon.
Hecate

Mga pagdiriwang

Si Hecate ay sinamba ng parehong mga Griyego at Romano na nagkaroon ng kanilang sariling mga pagdiriwang na inihandog sa kanya.
Cabrera, Santander

Ang Cabrera ay isang munisipalidad sa Departamento ng Santander, Colombia.
Gantimbayad

Ang kabayaran, gantimbayad, o ganting bayad (Ingles: wage) ay isang kompensasyon, karaniwang pampananalapi, na natatanggap ng mga manggagawa bilang kapalit sa kanilang mga nagawa o gawain.  Ang kompensasyon bilang upa ay ibinibigay sa mga manggagawa at ang kompensasyon bilang suweldo o salaryo ay ibinibigay sa mga empleyado.  Ang kompensasyon ay isang benepisyong salapi o  pakinabang na pera bilang kapalit o ibinabalik para sa mga serbisyo o paglilingkod na isinasagawa ng mga naghahanapbuhay, o kaya bilang remunerasyon o panumbas na halaga sa ginawa ng nagtrabaho.

Impluwensiya sa halaga ng kabayaran

Nakabatay ang ang antas o halaga ng kabayaran mula sa kayarian o mga tradisyon ng iba’t ibang mga ekonomiya sa buong mundo. Ang antas na bayad ay maaaring produkto ng mga puwersang pampamilihan (dami ng nakukuha at dami ng pangangailangan), na pangkaraniwan halimbawa sa Estados Unidos.  Maaari ring maimpluwensiyahan ang halaga ng kabayaran ng iba pang mga bagay-bagay, katulad ng kayariang panlipunan at senyoridad o pagiging “mas nauna” o mas matagal ng paglilingkod o pag-upo sa isang posisyon sa trabaho, o kaya ayon sa kataasan ng ranggo sa isang trabaho, katulad ng sa Hapon.
May ilang mga bansa ang nagsakatuparan ng mga batas na pangkabayaran na para sa antas o halaga ng pinakamababang kabayaran na nagtatakda ng isang “sahig ng presyo” para sa partikular na mga gawain o trabaho.

Mga pagbabayad sa Estados Unidos

Sa Estados Unidos, ang mga kabayaran para sa karamihan ng mga manggagawa ay itinatakda ng mga puwersang pangpamilihan (ang dami ng nakukuha at ang dami ng pangangailangan o supply and demand), o kaya ng pagtutulungan sa pakikipagkasundo, kung saan ang isang unyon ng mga manggagawa ay humaharap at nakikipag-usap bilang kinatawan ng lahat ng mga manggagawa.  Ang Batas sa Patas na Pamantayang Pangmanggagawa ang naglulunsad ng isang pinakamababang halaga ng kabayaran sa antas na pederal na dapat sundin at tuparin ng lahat ng mga estado, bukod sa iba pang mga probisyon.  Labing-apat at isa pang bilang ng mga lungsod ang nagtakda ng sarili nilang antas ng mababang bayad na mas mataas kaysa sa antas na pederal.  Para sa mga partikular na mga kaugnayang pederal o pang-estadong pamahalaan, ang mga tagapagpatrabaho ay dapat na magbayad ng tinatawag na umiiral na kabayaran na nakabatay mula sa Batas Davis-Bacon o kaya mula sa katumbas nito.  Nagsagawa ang mga aktibista ng pagtataguyod ng ideya ng isang  antas ng kabayaran na pangpamumuhay na tumutuos sa mga gastusing pampamumuhay at iba pang mga payak na pangangailangan, na nagtakda sa antas ng bayad na pampamumuhay na mas mataas kaysa sa pangkasalukuyang ipinatutupad at hinihingi ng mga batas para sa pinakamamabang kabayaran.
San Carlos

Si San Carlos ay isang santo ng Romano Katoliko.
Molekula

Sa agham, ang molekula, tipik  ay ang pinakamaliit na partikula ng isang dalisay na sustansiyang kimikal na kung saan nananatili ang kanyang komposisyon at katangiang kimikal.   Binubuo ito ng dalawa o higit pang mga atomo na pinagbigkis ng mga pinaghahatiang pares ng mga elektron sa pamamagitan ng kawing kimikal (chemical bond).  Maari rin itong binubuo ng mga atomo ng parehong elemento tulad nang sa oksiheno (O₂) o magkaibang elemento tulad nang sa tubig (H₂O).
Karaniwang ginagamit ang salitang molekula sa isang kalipunan ng maraming atomo na binigkis ng mga kawing kobalente (covalent bonds) sa loob nito.  Maaari rin itong tumukoy sa bawat isang atomo na hindi sumasama sa mga kawing kobalente tulad ng mga noble gas o mga ion sa isang solusyon.  Tinatawag na isang sustansiyang molekula o kompuwestong molekula ang isang sustansiya na binubuo ng mga molekulang pinag-uugnay ng mga kawing kobalente.
Karamihan sa mga molekula ay napakaliit upang makita ng mata, ngunit mayroon ding eksepsiyon.  Ang DNA, isang makromolekula, ay maaaring umabot sa laking makroskopiko.
Isang katangian ng mga molekula ay ang integer ratio ng mga elemento na bumubuo sa kompuwesto na tinatawag na pormulang empiriko. Halimbawa,  ang tubig, sa dalisay na anyo, ay binubuo ng 2:1 ratio ng idrohino sa oksiheno, ang ethyl alcohol o ethanol ay binubuo ng karbon, idrohino at oksiheno na may ratio ng 2:6:1.   Ngunit hindi nito tinitiyak ang pag-iisa ng molekulang ito - gaya halimbawa ng dimethyl ether na may kaparehong ratio sa ethanol.  Isomero ang tawag sa molekulang may parehong bilang ng mga atomo subalit magkaiba ang kaayusan.
Sa kabilang dako, ipinapakita ng ang pormulang kimikal ang hustong bilang ng mga atomong bumubuo sa isang molekula.  Tinutuos ang masa molekula (molecular mass) mula sa pormulang kimikal at ipinahahayag sa karaniwang yunit na kapantay sa 1/12 bigat ng isang isotopo ng atomong ¹². 
Mayroong mga fixed equilibrium geometry ang mga molekula - tulad ng haba at anggulong kawing - na idinidikta ng mga batas ng mekanika kwantika (quantum mechanics).  Binubuo ang isang dalisay na sustansiya ng mga molekula na may pare-parehong heometrikang estruktura.    Ang pormulang kimikal at estruktura ng isang molekula ay dalawang napakahalagang kadahilanan na nagbibigay sa kanyang katangian lalo na ang kanyang pagiging masanib (reactivity) nito.   Ang mga isomero ay magkatulad ang pormulang kimikal ngunit magkaibang-magkaiba ang katangian dahil magkakaiba ang mga estruktura nito.  Ang mga stereoisomer, isang partikular na uri ng mga isomero, ay may magkakalapit ng katangiang pisikal-kimikal subalit magkaibang-magkaiba ng mga kilos biokimika (biochemical activities).
Awtokrasya

Ang awtokrasya, mula sa Griyegong "αὐτο" (sarili) + "kratos" (kapangyarihan o pamahalaan), ay isang sistema ng pamahalaan kung saan ang kataas-taasang kapangyarihan ay hawak ng iisang tao lamang o ng awtokrato. Sa isang awtokrasya, walang legal na balakid o regular na mekanismong magpapakitang may impluwensiya ang sambayanan sa kapasiyahan ng isang awtokrato (maliban kung may kudeta o malawakang pag-aalsa).

Kasaysayan at etimolohiya

Ginagamit ang salitang Autocrates (Αὐτοκράτης) sa Medyebal na wikang Griyego, upang tukuyin ang kahit sino mang may titulong emperador, kahit pa walang kaugnayan sa aktuwal na kapangyarihan ng isang monarko. Kasama ang titulong Autokrato sa estilong opisyal ng ilang monarkong Slavic sa kasaysayan, gaya ng mga Rusong czar at emperador, upang maitangi sila iba pang mga monarkong konstitusyonal ng Europa.

Paghahambing sa ibang pang uri ng pamahalaan

Malimit, ngunit hindi kinakailangang, maihanay ang awtokrasya sa totalitarismo at diktadurang militar. Ang totalitarismo ay isang sistema kung saan pinagsisikapang kontrolin ng isang estado ang bawat aspekto ng buhay at lipunang sibil. Maaari itong pamunuan ng isang kataas-taasang diktador, ito'y magiging awtokratiko, ngunit maari din itong magkaroon ng kolektibong pamunuan gaya ng isang komuna o partidong politikal.
Sa isang analisis ng mga alítang militar sa pagitan ng dalawang estado, kapag awtokrasya ang isang estadong nasasangkot dumodoble ang panganib na mauwi ito sa karahasan.

Pagpapanatili

Dahil nangangailangan ng estruktura ng kapangyarihan upang mamuno ang mga awtokrato, mahirap matukoy ang pagkakaiba ng mga awtokrasya sa tala ng kasaysayan mula sa mga oligarkiya. Nakasalalay sa mga noble, militar, kaparian, o iba pang elitistang grupo ang karamihan ng mga awtokrato sa kasaysayan. Naikakatuwiran ng ilang mga awtokrasya na ang kanilang karapatan sa kapangyarihan ay banal.
Mga reporter sa Pilipinas

E

Edmar Estabillo DZRH
Vicks Sinex

Ang Vicks Sinex ay isang tatak sa Vicks na anyong spray.
Dalubhasaang Saint Michael

Ang Saint Michael College ay isang kolehiyong paaralan na matatagpuan sa Cantilan, Surigao del Sur, Pilipinas.
Ito ay itinatag noong 1915 at kasalukuyang pinamumunuan ni Sister Vivina M. Init, SPC.
Pamantasang Lungsod ng Dublin

Ang Pamantasang Lungsod ng Dublin (Ingles: Dublin City University, dinadaglat na DCU, Irlandes: Ollscoil Chathair Bhaile Átha Cliath) ay isang unibersidad sa Republika ng Ireland na nakabase sa Northside, Dublin. Nilikha ito bilang ang  National Institute for Higher Education, Dublin, tinanggap nito ang unang mag-aaral noong 1980 at iniangat sa katayuan ng unibersidad (kasama ang Unibersidad ng Limerick) noong 1989 sa pamamagitan ng batas. Noong Setyembre 2016, isinanib sa ang tatlong independiyenteng institusyon sa Dublin: Church of Ireland College of Education; Mater Dei Institute of Education, at St Patrick's College.
Hero Bautista

Telebisyon

Si Hero Bautista ay naging bida sa palabas na "Dayuhan" isang Sci-Fi TV series noong dekada 80, ngunit ito'y di nagtagal.
Get Heavy

Ang Get Heavy ay isang album ng Lordi.
Al-Khutt

Ang Al-Khutt ay isang lungsod sa Saudi Arabia.
Thongloun Sisoulith

Si Thongloun Sisoulith ay Kasalukuyang Punong Ministro ng Laos
Tobira wa Tozasareta Mama

Ang Tobira wa Tozasareta Mama ay isang palabas sa telebisyon sa bansang Hapon.
Musashimurayama, Tokyo

Ang Musashimurayama ay isang lungsod sa Tokyo Prefecture, bansang Hapon.
Nakunan

Ang nakunan o kunan ay ang likas na pagtatapos o pagkabigo ng pagdadalangtao o pagbubuntis ng isang babae, tao man o hayop. Sa tao, nagaganap ito kung nangyari ang hindi sinasadyang pagkalaglag ng sanggol (ang fetus) mula sa sinapupunan ng ina bago sumapit ang wakas o katapusan ng ika-dalawampu't pitong linggo.  Sa mahigpit na kahulugan, ito ang naganap na hindi sinasadyang pagtatapos ng pagkabuntis sa pagitan ng hulihan ng ika-labindalawang linggo at katapusan ng ika-dalawampu't pitong linggo, o ang pagkawala o pagkahulog ng namumuo pang sanggol sa wakas ng ika-labindalawang linggo.  Tinatawag din itong agas (hindi sinasadya), pagkaagas, hindi sinasadyang aborsyon, pagkakakunan, (hindi inaasahang) pagkalaglag, o pagkabigo (sa pagbubuntis).
Alberto Lopez

Si Alberto Lopez ay isang politiko sa Pilipinas.
College of William & Mary

Ang College of William & Mary (kilala rin bilang William & Mary, W&M, at opisyal na College of William and Mary in Virginia) ay isang prestihiyosong pampublikong unibersidad sa pananaliksik sa Williamsburg, Virginia, Estados Unidos. Itinatag noong 1693 sa pamamagitan ng letters patent na iginawad ni Haring William III at Reyna Mary II, ito ang pangalawang pinakamatandang institusyon ng mas mataas na edukasyon sa Estados Unidos, pagkatapos ng Pamantasang Harvard.
Sa William & Mary nagmula ang apat na pangulo ng Estados Unidos: George Washington, Thomas Jefferson, James Monroe, at John Tyler.
Ibaraki, Ibaraki

Ang Ibaraki ay isang munisipalidad sa Prepekturang Ibaraki, bansang Hapon.
Megami no Koi

Ang Megami no Koi ay isang palabas sa telebisyon sa bansang Hapon.
Rio Del Mar

Ang Rio Del Mar ay isang palabas sa telebisyon sa Pilipinas ng GMA Network.
South Africa

Heograpiya

Matatagpuan ang Timog Aprika sa pinakatimog na bahagi ng Aprika, na may mahabang baybay-dagat na may habang higit sa  2,500 km (1,553 mi). Sa sukat na 1,219,912 km² (471,011 mi kuw),, Ang Timog Aprika ang naging ika-25 pinakamalaking bansa sa daigdig at mahihahambing sa laki ng bansang Colombia.
CPU

Ang CPU (mula sa Ingles: central processing unit) ay tinaguriang utak ng isang kompyuter, ang nagsasagawa ng mga utos ng mga program. Ito ay isang maliit na chip na nakalagay sa motherboard. Pangkaraniwang ito ay napapaibabawan ng fan o heat sink upang maibsan ang pag-init. Ang dalawang malaking kompanya na gumagawa ng mga processor ay ang Intel at AMD.

Parte

Ang dalawang parte ng isang CPU ay ang aritmetik at lohikang unit(ALU) na nagsasagawa ng mga aritmetikal at lohikal na operasyon sa mga data at ang Kontrol unit(CU) na kumukha ng mga instruksiyon sa memorya at isinasagawa ang mga ito.
Teodoro Adao Jr.

Si Teodoro Adao Jr. ay isang politiko sa Pilipinas.Mayor ng Kalayaan, Laguna
Kilometro (awit)

Ang Kilometro ay kinanta ni Sarah Geronimo sa kanyang album na Perfectly Imperfect.
Abigail Faye Ferriol

Si Abigail Faye Ferriol ay isang politiko sa Pilipinas.
Pamantasang Estatal ng Louisiana

Ang Unibersidad Pampamahalaan ng Louisiana (Ingles: Louisiana State University), o madalas tinutukoy bilang LSU) ay isang pampublikong unibersidad na matatagpuan sa Baton Rouge, estado ng Louisiana, Estados Unidos. Ang Unibersidad ay itinatag noong 1853 sa lugar na kilala na ngayon bilang Pineville, Louisiana, sa ilalim ng pangalang Louisiana State Seminary of Learning & Military Academy. Ang kasalukuyang LSU main campus ay itinayo noong 1926, na binubuo ng higit sa 250 mga gusali sa estilo ng Italyanong Renasimiyento na arkitektong si Andrea Palladio, at sumasakop ng isang 650-acre (2.6 km2) talampas sa bangko ng Ilog Mississippi.
LSU ay ang punong institusyon ng Louisiana State University System, at ang pinakamalaking institusyon ng mas mataas na edukasyon sa Louisiana ayon sa pagpapatala ng mag-aaral. Sa 2015, nakaenrol sa Unibersidad ang higit sa 26,000 undergradwado at mahigit sa 5,000 gradwadong mag-aaral na nakakalat sa 14 na mga paaralan at kolehiyo.
Panglagalag sa Buwan

Ang Sasakyang Panglagalag sa Buwan (Ingles: Lunar Roving Vehicle, LRV) o ang Panglagalag sa Buwan (Ingles: Lunar Rover) ay isang sasakyang panlupang ginamit sa Buwan. Dinala ng ilan sa mga sasakyang pangkalawakang Modulong Lunar na Apollo ang mga panglagalag sa buwan.
Sitosol

Ang sitosol (Ingles: cytosol), pluidong intraselular (Ingles: intracellular fluid) o sitoplasmikong matris (Ingles: cytoplasmic matrix) ay isang likidong matatagpuan sa loob ng mga selula na hinihiwalay sa mga kompartmento (paghahati) ng mga membrano ng selula. Halimbawa, ang matris na mitokondriyal ay humihiwalay sa mitokondrion sa mga kompartmento.
Ang nilalaman ng isang selulang eukaryotiko sa loob ng membrano ng selula (na hindi kasama ang nukleus ng selula) ay tinatawag na sitoplasma. Sa mga prokaryot, ang karamihan sa mga reaksiyong kemikal ng metabolismo ay nangyayari sa sitosol samantalang ang ilan ay nangyayari sa mga membrano ng selula o sa mga espasyong periplasmiko. Sa mga eukaryot, bagaman ang maraming mga metabolikong landas ay nangyayari pa rin sa sitosol, ang iba ay nakalagay sa loob ng mga organel.
1527 Malmquista

Ang 1527 Malmquista ay isang planetang hindi pangunahin.
Buto (anatomiya)

Suporta

Ang buto ay ang pangkalahatang suporta sa katawan (iyan ang tungkulin ng kalansay). Ito rin ang nag bibigay ng porma sa kabuuang hugis ng katawan.

Proteksiyon

Prinoproteksyunan ng mga buto ang katawan sa ibat ibang mekanismo. Sa panahon ng taglamig, ito ay nanginginig na nagiging dahilan din ng panginginig ng mga laman o kalamanan. Ang panginginig ng kalamnan ay nagbibigay init sa katawan na siyang nagbabalik sa tamang homiyoisteysis (hemeostatis).

Pangdugtong

Pinagdudugtong ng mga buto ang mga kalamnan at ang iba pang buto. Ito rin ang dahilan at nagbibigay ng kakayahan sa katawang gumalaw.

Bodega ng mineral

Nagsisilbing imbikan ang buto ng ibat ibang mineral halimbawa ng kalsiyum (calcium) at pospeyt (phospate).

Bodega ng traygliserayd

Bukod sa mga natatanging mineral. Ang buto ay imbakan din ng trayglisirayd at adipows (adipose) o taba.

Gawaan ng dugo

Napakaimportante din ng buto sa paggawa ng dugo. Ang buto ang sayt (site) kung saan ng ibang selyula ng dugo (blood cell) ay binubuo. Tinatawag itong hemopoyisis (hemopoiesis).

Tisyu ng buto

Ang buto ng tao at ng ibang mga hayop mula sa Kahariang Animalya ay patuloy na nagbabago sa sakop ng kanilang buhay. Binbuo ang balangkas ng mga hayop ng kartilahiyo, butong-tisyu, epithelium, ugat, adipose, at dense connective tissue.
Potograpiya

Ang potograpiya (o potograpi) ay isang paraan o proseso ng paggawa o paglikha ng isang larawan sa pamamagitan ng isang kamera. Tinatawag na potograpo, potograper, o litratista ang isang táong kumukuha ng mga litrato o larawan. Sa ibang kahulugan, tumutukoy din ang potograpiya sa isang kalipunan ng mga litrato, ang album ng mga larawan.
The Shadow of God

Ang The Shadow of God: A Journey Through Memory, Art & Faith ("Ang Anino ng Diyos: Isang Paglalakbay sa Pamamagitan ng Ala-ala, Sining at Pananalig", sa pagsasalinwika) ay isang aklat na isinulat ni Charles Scribner III (na sa katunayan ay mas naaangkop na tawagin bilang Charles Scribner V). Nilarawan ang aklat na ito bilang isang masining na pag-aayos ng talang-gunita ng naranasang pag-aaral sa paaralan, kabataan, at pagmamahal sa musika at sining ng may-akda. Ginugunita at tinatalakay din nito ang paglipat ng may-akda papunta sa Katolisismo nang siya ay nasa kolehiyo na.